Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 860

3. MEGVALÓSÍTÁS ÉS VÉGREHAJTÁS 3.1. MUNKAVÉGZÉS 3.001. Az atomerõmû teljes élettartama alatt minden munkavégzést a hatályos szabályzatokkal, szabványokkal, elõírásokkal, a gyakorlattal és adminisztratív szabályozással összhangban kell tervezni és megvalósítani. A munkavégzés szabályozott feltételek között, jóváhagyott érvényes utasítások, eljárásrendek, tervek, rajzok vagy egyéb megfelelõ eszközök alkalmazásával történjen, amelyeket módszeresen és rendszeresen felül kell vizsgálni a megfelelõség és hatékonyság biztosítása érdekében. 3.002. A termékeket és szolgáltatásokat azonosítani és ellenõrizni kell rendeltetésüknek megfelelõ használatuk biztosításához. A termékeket az elõírt módon kell szállítani, tárolni, kezelni, karbantartani, üzemeltetni és használni, illetve üzemen kívül helyezni, hogy károsodásuk, elvesztésük vagy tönkremenetelük megelõzhetõ legyen. 3.003. A folyamatok nyomon követéséhez, valamint az adatgyûjtéshez, ellenõrzéshez és vizsgálathoz alkalmazott valamennyi eszköz és berendezés megfelelõ típusú, méréshatárú, pontosságú és hitelesített legyen. 3.2. TERVEZÉS 3.004. A tervezést, beleértve a kivitelezést követõ változtatásokat is, megalapozott mûszaki elõírásokkal, szabványokkal összhangban kell végrehajtani. A tervek foglalják magukba az alkalmazandó követelményeket és tervezési alapokat is. A tervezési határokat és kapcsolódási pontokat azonosítani és szabályozni kell. 3.005. A tervek megfelelõségét – beleértve a tervezési eszközök, a tervezés során felhasznált adatok, illetve annak eredményeként kapott végtermékek megfelelõségét – a tervezõktõl független személyeknek vagy csoportoknak kell igazolni vagy érvényesíteni. A tervek igazolását, érvényesítését vagy jóváhagyását azok alkalmazása elõtt be kell fejezni. 3.3. BESZERZÉS 3.006. A beszerzésre kerülõ termékek és szolgáltatások feleljenek meg az elõírt követelményeknek, és az elõírásoknak megfelelõen mûködjenek. A szállítókat meghatározott követelményrendszer alapján kell értékelni és kiválasztani. 3.007. Meg kell határozni és a beszerzési dokumentációban elõ kell írni a termékek és szolgáltatások minõségének biztosításához szükséges követelményeket. A termékek és szolgáltatások beszerzési követelményeknek való megfelelését bizonyító dokumentumok a termék és szolgáltatás használata elõtt álljanak rendelkezésre. 3.008. A beszerzési követelményektõl való eltérések jelentésére vonatkozó követelményeket a beszerzési dokumentumokban elõ kell írni. 3.4. ÁTVÉTELI ELLENÕRZÉSEK ÉS VIZSGÁLATOK 3.009. Az egyes termékek, szolgáltatások és folyamatok ellenõrzését és vizsgálatát meghatározott átvételi követelmények alapján kell végezni. Az ellenõrzés és a vizsgálat szintjét és a vizsgáló személyek függetlenségének mértékét meg kell határozni. 3.010. A szükséges ellenõrzések és vizsgálatok elmulasztásának megelõzése érdekében adminisztratív eszközöket kell alkalmazni, pl. visszatartási és ellenõrzési pontok, állapotjelzõk elõírása útján. Meg kell elõzni mindazon termékek, szolgáltatások és folyamatok figyelmetlenségbõl eredõ vagy szándékos használatát, amelyek nem jutottak túl a szükséges átvételi ellenõrzésen és vizsgálaton.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes